Salmonella ja riskityötä tekevä henkilökunta

Riskityötä on **ravintopalveluissa** työskentely.

**Jos työntekijällä on ollut edeltävän kuukauden aikana tai on parhaillaan kuumeinen ripulitauti,** otetaan **F-MikrNho (8905).**

Ripulioireinen työntekijä ei saa olla työssä. **Kahden oireettoman päivän jälkeen**

* jos ulosteviljelyvastaus on ollut negatiivinen, hän voi palata omaan työhönsä
* jos ulosteviljelyvastausta ei ole vielä saatu, hänet sijoitetaan muuhun, kuin riskityöhön, kunnes ulosteviljelyn tulos varmistuu negatiiviseksi
* jos ulostenäyte osoittautuu positiiviseksi, hänestä otetaan kontrollinäytteet ennen riskityöhön paluuta.

**Kontrollinäytteenä otetaan F-SalmVi (2608)**, koska F-MikrNho (8905) voi olla positiivinen, vaikka suolessa ei olisi enää eläviä taudinaiheuttajia.

Kontrollinäytteiden otto aloitetaan oireiden loputtua. Lievien oireiden pitkittyessä näytteiden otto viikon kuluttua positiivisesta vastauksesta. Kontrollinäytteitä otetaan viikoittain, kunnes saadaan ensimmäinen negatiivinen näyte. Sen jälkeen niitä voidaan ottaa 2 vuorokauden välein, kunnes saadaan yhteensä kolme peräkkäistä negatiivista näytettä.

Tarkastusta varten työntekijän on hakeuduttava työterveyshuoltoon sairaanhoitajan vastaanotolle tai oman asuinkunnan terveyskeskukseen.

Omailmoitusta ei voi käyttää sairausloman anomiseksi, vaan oireiden ajalle on oltava terveydenhoitajan tai lääkärin kirjoittama sairauslomatodistus**.**